«Siis tuligi jube armastus peale,» meenutab Sild aastakümnete taha ulatuva loo algust. Ning Torga plaan lava- ja eraelu lahus hoida jooksis liiva. Luige psühholoogikogemuste põhjal poleks see aga ilmselt võimalikki olnud. «Leidub inimesi, kes suudavad tööasju isiklikust elust eraldada,» sõnab ta. «Nad panevad lihtsalt ukse kinni - siin lõpeb töö ja edasi läheb  paarisuhe. Aga see on väga erandlik, sest paarisuhte meeleolud kanduvad alati üle tööle ja vastupidi. Neid on võimatu pidurdada, inimene pole ju robot.»